### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 26. maj 2021 har vedtaget Magistratens foranstående indstilling af 3. maj 2021.

SFO-kapacitet, lokaler til håndværk og design samt madkundskab

### Resumé

For Beder skole er der i samarbejde med projektstyregruppen og arbejdsgruppen, bestående af ledelse, medarbejdere, forældre og elever, gennem en bred inddragelsesproces udarbejdet en helhedsplan og dispositionsforslag for modernisering af SFO og faglokaler på skolen. Projektet indeholder tilpasning og modernisering af SFO-kapacitet, etablering af håndværk og designlokale samt reetablering og modernisering af madkundskabslokale og kantineområde.

På baggrund af bevillinger godkendt af byrådet i 2014 og 2016, angående modernisering af faglokale og indretning af lokalefællesskaber mellem skole, SFO og Fritidsklub, er projektet siden tilpasset ved, at det indeholder reetablering af madkundskabslokale i stedet for lokalefællesskab mellem fritidsklub og skole. Projektet har bred opbakning i Beder blandt ledelse og bestyrelser for skole og [adresse], medarbejdere, elever og brugere af fritidstilbud.

Den anlægsøkonomiske ramme, for omprioriteringen af midlerne fra lokalefællesskab til madkundskab, er den samme som den byrådsgodkendte indstilling fra 2016. Den udgiftsneutrale løsning er fremkommet ved at fritidsklubben påtager sig driftsforpligtigelsen fremadrettet.

### Indstilling

Det indstilles:

At 1) at gives tillæg på 1,2 mio. kr. til oprindelig anlægsbevilling til Beder Skole på 5,7 mio. kr., finansieret af 0,8 mio. kr. reserveret til skolen til etablering af lokalefælleskab mellem skole og SFO, der ikke er blevet frigivet, samt 0,5 mio. kr. fra skoleudbygningsreserven til etablering af SFO-lokale; i alt 6,9 mio. kr.

At 2) at klubben fremadrettet, inden for eget budget, afholder driftsudgifter vurderet til ca. 0,3 mio. kr. årligt, der var forudsat besparet ved indflytningen, i den tidligere byrådsbeslutning.

At 3) at der, inden for den samlede anlægssum, reetableres et madkundskabslokale til 3,7 mio. kr. finansieret af de midler, der var prioriteret til at flytte fritidsklubben ind på skolen.

At 4) at der frigives et restrådighedsbeløb på 1,2 mio. kr., hvorefter det samlede rådighedsbeløb er fordelt med 5,2 mio. kr. i 2021 og 1,7 mio. kr. i 2022.

At 5) 2% af den samlede anlægssum til anlægsprojektet anvendes til intern projektledelse

### Sagens forløb

28-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 03-05-2021 Magistraten

Fremsendes til [adresse] med bemærkning, at Magistraten i mødet den 3. maj 2021 anbefaler, at byrådet tiltræder Magistratsafdelingen for Børn og Unges indstilling af 13. april 2021.

 12-05-2021 [adresse]
Sagens behandling blev udsat  i byrådets møde den 12. maj 2021.
 26-05-2021 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 26. maj 2021 har vedtaget Magistratens foranstående indstilling af 3. maj 2021.